google/wiki40b huggingface dataset:
Leirskifer

Dannelse

Leirskifer er dannet ved avsetning (sedimentering) av leire, på bunnen av vann (innsjøer eller hav).
Leiren er avsatt i intervaller eller sykluser, derfor er skifer lagdelt. Etter hvert som lagene med sedimenter vokste, øke trykket på de underste lagene. Ved høyt trykk har sedimentlagene blitt omdannet (sementert) fra leire til skifer. Leirskifer er ikke omdannet (metamorfose).
Rohloff Speedhub

Rohloff Speedhub 500/14 eller Rohloff er et planetnavgir for bruk på tråsykler. Det er utviklet av Rohloff AG, har 14 utvekslinger og en girbredde på 526%, og kan erstatte avhoppsgirsystem med opptil 27 utvekslinger.

Historikk

Det ble utviklet på 1990-tallet av Bernhard Rohloff ved Rohloff AG. Frem til da hadde ingen bragt frem et navgir med mer enn syv utvekslinger. Rohloff hadde tidligere arbeidet med utvikling av aksel-løsninger hos bilprodusenten Mercedes-Benz, og unnfanget ideen å utvikle et planetnavgir for tråsykkel.
På industrimessen Interbike i 1996 ble produktet for første gang vist frem. I 1998 ble det lansert for salg, og første år ble det solgt 300 enheter, andre år 2 500 enheter.
I 2008 ble det solgt rundt 20 000 enheter av giret. Frem til og med 2010 er det totalt solgt over 135 000 enheter.

Karakteristika

Speedhub 500/14 har 14 utvekslinger i jevnt stigende intervaller på 13.6 %-13.8%, en utvekslingsbredde på hele 528% (forskjell mellom den letteste og den hardeste utvekslingen). Det bruker kun én twist-skifter for å operere (vanlig er to).
Husnes-saken

Husnes-saken er debattene rundt byggingen av et aluminiumsverk ved Husnes i Hordaland.
Hans Lien Brækstad

Liv

Han var sønn av skipper Christian Fredrik Brækstad og Henrikke Fredrikke Wold. Etter skolegang ved Trondhjems realskole ble han bokhandler, men dro senere til England, hvor han slo seg ned i 1877. Her livnærte han seg som journalist og forfatter. Han var medarbeider i Encyclopædia Britannica og medredaktør for Black and White fra 1891 til 1894. Han oversatte også bøker av norske forfattere til engelsk, for eksempel Peter Christen Asbjørnsen, Bjørnstjerne Bjørnson, Henrik Ibsen og Jonas Lie.
Brækstad gjorde mye for å påvirke den engelske opinionen i årene omkring unionsoppløsningen. Blant annet ga han ut en brosjyre på engelsk om den norske grunnloven (The Constitution of the Kingdom of Norway). I 1906 ble han Norges første visekonsul i London, mens Fridtjof Nansen var norsk minister. Han ble senere konsul. Det er bevart brev til ham fra blant andre Ernst Sars, Bjørnstjerne Bjørnson, Edvard Grieg og Henrik Ibsen.

Utmerkelser

Brækstad ble utnevnt til ridder av St. Olavs Orden i 1904.
James McCarthy

Klubbkarriere

McCarthy spilte i over 100 kamper for fotball-akademiet Hamilton Academical FC som tenåring. Etter det ble han overført til Premier League-klubben Wigan Athletic for en syvsifret overgangssum.
McCarthy fikk sin debut for Hamilton Academical mot Queen of the South FC som innbytter den 30. september 2006, og han ble dermed den yngste fotball-spilleren til å spille for Hamilton Academical i det 21. århundre.

Internasjonal karriere

John McCarthy fikk sin internasjonale debut for det irske landslaget i januar 2007 mot Italia. Han scoret sitt første mål for det irske landslaget mot Hellas, som Irland vant. McCarth ble raskt forfremmet til U-18 dette året. McCarthy spilte en kamp for U-19s i september 2007, denne ganen mot Portugal. 
Han ble tatt ut i Irlands EM-tropp til EM i Frankrike 2016.
Limnichidae

Utseende

Medlemmene i denne familien er ganske ulike og det kan være vanskelig å finne fellestrekk når det gjelder ytre utseende. De blir gruppert sammen på grunn av visse anatomiske fellestrekk. Alle er små biller (0,8 – 4,5 mm), som oftest forholdsvis brede, brune eller svarte, av og til med metallglans. Noen minner om hårbiller (Scirtidae), andre kan ligne på borebiller (Anobiidae). Hodet kan trekkes inn i en grop i forbrystet, antennene er tråd- eller svakt kølleformede og består av 7 eller 11 ledd.
Enhanced Graphics Adapter

Enhanced Graphics Adapter (EGA) er en IBM PC skjermstandard, som befinner seg mellom CGA og VGA når det gjelder antall farger og oppløsninger. Standarden ble introdusert i 1984 av IBM i forbindelse med lanseringen av deres nye PC-AT. EGA kan vise opp til 16 farger om gangen og maksimum oppløsning er 640×350 piksler. EGA-kortet har 16KB ROM, som utvider system-BIOSen slik at det kan utføre flere grafikkfunksjoner, og Motorolas MC6845 videoadressegenerator.
Hver av de 16 fargene blir tildelt en unik RGB fargekode via en palettmekanisme når kortet kjører i 640×350-modus. EGA lar deg velge fargene fra en palett på totalt 64 farger (to bit per piksel for rød, grønn og blå). EGA inkluderer også 640×200- og 320×200-modusene fra CGA. Bare de 16 CGA/RGBI-fargene er tilgjengelige i disse modusene. Den originale CGA-modusen er også inkludert, selv om EGA er ikke 100% hardware-kompatibelt med CGA. Man kan også få EGA til å drive en MDA-monitor ved å konfigurere bryterne på kortet. Det er bare 640×350 som vil virke i denne modusen.
EGA-kort bruker ISA-bussen, og de kom først ut i 8-bit versjoner. Det enkleste kortet fra IBM kom med 64KB videominne, som var akkurat nok til å håndtere monokrom, høyoppløselig grafikk. Det var dog nok til at man fikk alle fargene i 40×200 og 320×200. Det ble til slutt vanlig at EGA-kort, og klonene, kom med 256KB videominne. Kort fra blant annet ATI og Paradise hadde flere grafikkmoduser, slik som 640×400, 640×480 og 720×540, så vel som automatisk monitortypedeteksjon. Noen av dem hadde også en spesiell 400-linjers interlace-modus for CGA-monitorer.
EGA-standarden ble gjort umoderne ved introduksjonen av VGA av IBM i april 1987 for deres nye PS/2-maskiner.
En annen standard med et like langt liv var Professional Graphics Controller, som var mye mere kraftig enn EGA. Den ble også introdusert av IBM.
Stortingsvalget 2017 i Sør-Trøndelag

Stortingsvalget 2017 i Sør-Trøndelag ble avholdt mandag 11. september 2017. Det ble valgt ti stortingsrepresentanter for valgkretsen Sør-Trøndelag fylke for valgperioden 2017–2021, herav ni distriktsmandater og ett utjevningsmandat. Det er det samme antallet som ved stortingsvalget i 2013.
Hogganviksteinen

Oppdagelse

Steinen ble oppdaget 26. september 2009 på Hogganvik, like vest for Mandal da Arnfinn og Henrik Henriksen ville flytte på en stein i hagen sin. Steinen lå med flatsiden ned og er derfor godt bevart. Den er lite forvitret, og runene er derfor tydelige. Det kan tyde på at det ikke har gått lang tid fra steinen ble reist til den ble veltet. Familien som oppdaget steinen tok tidlig kontakt med fylkeskonservator Frans-Arne Stylegar, og han ledet og organiserte det videre arbeidet.

Tyding av inskripsjonen

Hogganviksteinen har fire linjer med runer, og det har vært runologen James Knirk som har stått for arbeidet med lesing og tolkning av innskriften, med bistand av runologene Jonas Nordby og Terje Spurkland, og professor i germansk filologi, Harald Bjorvand. Michael Schulte bidro med flere tolkningsaspekter.
Første del av innskriften er en omtale av en person som hette KelbaþewaR, altså KelbaþewaR's stein. Dette er en uttrykksmåte som en kjenner igjen fra andre tidligere runeinnskrifter. Den neste delen består av flere a'er og noen konsonanter, og det antas at dette er en form for bokstavmagi. Avslutningen på innskriften er tydelig, og den forteller at runeristeren hette NaudigastiR, et navn som kan oversettes med «Nødgjest». Det står også at han kaller seg «Jerven».

Gravminne

Etter utgravinger i mai 2010 ble steinen undersøkt av geolog. Det ble da fastslått at på steinens innskriftside er panelet med innskriften mer forvitret enn de nederste delene av steinen. Dette tolkes som at steinen har vært reist som et gravminne, noe som er vanlig for de aller fleste runesteiner. Den har tydeligvis imidlertid ikke blitt stående særlig lenge før den falt med innskriften ned, og har blitt liggende slik til våre dager.
Det ble i den påfølgende arkeologiske undersøkelsen funnet store steiner som stod i en firkant, og mellomrommet mellom dem tilsa at runesteinen hadde stått der. Den er altså ikke flyttet på. Under utgravingene i mai 2010 viste det seg også at det er en større jernaldergrav under steinen. Graven er ikke åpnet. Både gravsteinen (runesteinen) og graven er unike i nordisk arkeologisk sammenheng.
Steinen er registrert av Riksantikvaren med ID nr. 129840.
Bambusskudd

Bambusskudd er de spiselige skuddene fra mange slag av bambusplanter, som bambusa vulgaris og phyllostachys edulis. De benyttes i en rekke asiatiske matretter. 
Rå bambusskudd inneholder giftstoffer, og de må ødelegges ved koking, eller på annet vis.
Borsod kullkraftverk

Borsod kullkraftverk er et kullkraftverk i Ungarn. Det har en installert produksjonskapasitet på 173 MW, fordelt på 9 turbiner. Dette er et av landets større kraftverk målt etter effekt. Anlegget ble påbegynt omkring 1955 og stod ferdig i 1968. Brenselkilden er lignitt (brunkull) og biomasse (trevirke).
Det planlegges å installere 2 x 250 MW i kraftverket i løpet av 2011. Operatør er AES.
Kiwi (dagligvarekjede)

Åpningstider

De fleste av butikkene har lange åpningstider, og mange av butikkene som holder åpent fra 07:00 - 23:00 — seks dager i uken. Det er også noen av butikkene som også har åpent på søndag.

Åpning av nye butikker

KIWI åpnet i løpet av 2008 sine første butikker i Danmark.  Ved lanseringen var det strid om navnet, da den danske dagligvarekjeden Netto mente at den var først ute i landet med å registrere «Kiwi» som varemerke.
Tur – retur

Tur – retur er et musikkalbum med Benny Borg, utgitt i 1978.
Ugriske språk

Ugriske språk er fellesnevneren på ungarsk og de obugriske språka: khanti (tidl. kalt ostjakisk) og mansi (tidl. vogulsk).

Ugrisk i den uralske språkfamilien

Etter tradisjonell typologi har den uralske språkfamilien bestått av to greiner, samojedisk og finsk-ugrisk, som på sin side har vært delt opp i ugrisk og finsk-permisk. Nå har forskerne mer eller mindre gått bort fra en slik binær modell, og opererer med en flat struktur der det er sju like språkgreiner i den uralske språkfamilien.
I de siste tiåra har også eksistensen av en ugrisk språkfamilie vært omstridt. Problemet er at det har vist seg vanskelig å rekonstruere et ugrisk urspråk. Faktisk så vanskelig at det er den eneste av de sju greinene i den uralske språkfamilien det ikke har vært mulig å rekonstruere et urspråk for. Den tradisjonelle grunngivelsen for en ugrisk språkfamilie er også relativt tynn. Den går igjen i ordet jugra for ungarsk i eldre russiske kilder.
Stormbreaker (roman)

Stormbreaker en den første Alex Rider romanen. Den er skrevet av Anthony Horowitz og utgitt i 2000. Filmen Stormbreaker fra 2006 er basert på denne boka. Romanen har fått åtte oppfølgere: Point Blanc, Skeleton Key, Eagle Strike, Scorpia, Ark Angel, Snakehead, Crocodile Tears og Scorpia Rising.

Handling

Alex Rider er en fjorten år gammel gutt som bor hos onkelen sin, Ian Rider, som Alex tror arbeider i en bank. En dag får Alex dårlige nyheter, onkelen har dødd under mystiske omstendigheter. Alex oppdager at Ian Rider faktisk var spion, og arbeidet for MI6, og at han ble myrdet av den berømte leiemorderen Yassen Gregorovich. Han blir dermed rekruttert av sin onkels tidligere arbeidsgivere, Alan Blunt og Tulip Jones. Alex innser etterhvert at onkelen faktisk har oppdratt ham som spion, og han drar avsted på sitt første oppdrag, bevæpnet med en mengde dingser fra Smithers. Han oppdager også at onkelen hadde gjemt en spionkoffert i hagen til naboen.
Milliardæren Herod Sayle donerer en gratis mega-datamaskin med kodenavn Stormbreaker til alle skoler i Storbritannia. MI6 er nysgjerrige på hvorfor han opptrer så mistenkelig gavmild, og sender Alex, forkledt som en vinner av en konkurranse, for å undersøke.
Mike Jones

Karriere

Jones ble forfremmet til Football League dommer i 1997, og hans første kamp som dommer var Mansfield Town mot Hull City den 9. august 1997.
Han første kamper på Wembley i 2007; League 2 play-off finalen (Bristol Rovers mot Shrewsbury Town) og FA Trophy Finalen (Stevenage Borough mot York City).
I 2008 ble han en Selected Group Referee, så gjorde at han kunne dømme i Premier League. Hans førte kamp som dommer i Premier League var Hull City mot Wigan Athletic den 30. august 2008.
I 2009–10 sesongen, kom han i stort fokus fordi han godtok et skudd av Sunderland's Darren Bent som gikk via en badeball (kastet på banen av en Liverpool fan) forbi Liverpool Keeper Pepe Reina og ble et tellende mål. Jones fortsatte som dommer i Premier League på tross av denne hendelsen.
Willys jul

Willys jul er en norsk dramaserie for barn på seks episoder som gikk på NRK1 i 2008. Serien handlet om jenta Willy som skulle tilbringe jula på hotell sammen med tanten sin Astrid og Jon Åge. På hotellet var det imidlertid ikke lov med noen slags jul. På hotellet møtte hun gutten Billy som bodde rett ved siden av hotellet, og sammen startet de godhetens tjeneste sånn at det kunne bli jul på hotellet. Regi var ved Synne Kjelstad Teksum, og manus av Linn Skåber og Terje Solli.
Feliciano Rivilla

Landslaget

Han deltok i flere internasjonale turneringer for Spania. Han ble europamester i fotball i 1964.
Jomtsa

Jomtsa (russisk: Ёмца) er ei elv i Arkhangelsk oblast i Russland. Den er ei sideelv til Nordre Dvina. Elva er 188 kilometer lang, med et nedbørfelt på 14 100 km². Jomtsa er seilbar på de nederste 25 km.
Mayo kullkraftverk

Mayo kullkraftverk er et varmekraftverk utenfor Roxboro i Person County, delstaten Nord-Carolina i USA. Det har en installert produksjonskapasitet på 736 MW fordelt på 1 enhet. Brenselkilden er kull. Utbyggingen skjedde 1979–1983. Operatør og hovedeier er energiselskapet Progress Energy Co.
I 2006 hadde hele anlegget utslipp på 4,7683 mill tonn CO2.
Hexarthrius howdeni

Utseende

En middelsstor (hannen 42-52 millimeter), blank, brunsvart hjortebille. Hannens kjever er nokså rette, med en innoverrettet tann omtrent i midten, med spredte, små tenner langs innerkanten. Denne arten er mindre enn de fleste andre Hexarthrius-artene. Antennene er nokså tynne, med en liten, seks-leddet vifte. Pronotum er rektangulært, mye bredere enn langt. Hunnen er helt svart, mye mindre enn hannen, uten påfallende forstørrede kjever.

Levevis

Larvene utvikler seg i råtne trestammer.

Utbredelse

Arten er kjent fra Filippinene.
Pumindian

Pumindian (kinesisk: 普閩典 eller 閩拼方案) er et romaniseringssystem for de kinesiske minnanspråkene, og skal være særløig velegnet for amoydialekten.
Navnet er fra Mandarin-Minnan-ordboken (forenklet kinesisk: 普通话闽南语词典, tradisjonell kinesisk: 普通話閩南語詞典, pinyin: Pǔtōnghuà Mǐnnányǔ Cídiǎn), som benytter systemet, men dets offisielle navn er Minnan-dialekt-stavingssystemet (forenklet kinesisk: 闽南方言拼音方案, tradisjonell kinesisk: 閩南方言拼音方案, pinyin: Mǐnnán Fāngyán Pīnyīn Fāng'àn).
Huili

Huili (kinesisk: 会理县; pinyin: Huìlǐ Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 420 853.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Jordskjelv i 2008

Huili ble kl. 16:31 den 30. august 2008 rammet av et jordskjelv (momentmagnitude: 6,1) som kostet nærmere hundre mennesker livet. Episenteret var i grensetraktene til distriktet Renhe i naboprefekturet Panzhihua. Skjelvet rammet også omliggende strøk i provinsene Sichuan og Yunnan.
Edea vannkraftverk

Edea vannkraftverk med Edea-demningen er et vannkraftverk i elva Sanaga i den vestafrikanske staten Kamerun, i innlandet innenfor Douala. Kraftverket har installert 204 MW brutto produksjonseffekt, fordelt på 5 x 20 MW, 6 x 22 MW, og 3 x 11,4 MW. Det ligger nedenfor Song Loulou vannkraftverk.
Selskapet som bygde ut anlegget ble startet i 1948, og første fase stod ferdig med 35 MW i 1954, mens andre fase gav 122 MW fra 1958. Det ble i 2008 byttet ut enheter i kraftverket.
Operatør er AES Sonel.
Johannes von Gmunden

Bakgrunn

Han ble født i Gmunden (Oberösterreich) og tilhørte antabelig saltamtmannen Friedrich Kraf(f)ts familie. I motsetning til hva eldre forskning formodet stammet han ikke fra Gmünd i Niederösterreich, heller ikke fra Schwäbisch Gmünd i Württemberg. 
I 1406 ble han promovert til magister ved universitetet i Wien.

Akademisk virke

Fra 1408 holdt han forelesninger ved universitetet om Physica av Aristoteles (1408), Meteora (1409, 1411), Petrus Hispanus (1410) og algorismus de minutiis (1412). Johannes var også kjent for sine anskueliggjørelser ved hjelp av funksjonsmodeller og for å lage pappmodeller sammen med sine studenter av astronomiske instrumenter. På den måten lærte studentene bedre hvordan astrolabier fungerte og skulle benyttes. 
Etter en alvorlig sykdom i 1412 studerte han dessuten teologi, og tok bakkalaureat i dette fag i 1416. Han gjenopptok sine forelesninger i 1419, da om algorismus de integris.
Georg Tannstetter skulle i 1514 tilføye til sin utgave av astronomisker tabeller også en historisk fremstilling: Viri mathematici. Denne historie tok også for seg Joannes de Gmunden, særlig hans skrifter og hans studenter. 
Johannes von Gmunden utarbeidet også planettabeller (1437 og 1440) og kalendre (almanakker). Den av hans påbegynte serie av kalendere for tidsrommet 1439 til 1514, som etter trykkekunsten kom til fikk bred spredning, er fortsatt kjent i hele 99 avskrifter. Han ansporte dessuten til ny bearbeidelse av de alfonsinske tabeller, et arbeide som imidlertid ikke ble gjennomført av hans etterfølger Georg von Peuerbach og dennes student Regiomontanus. Den bare 30 år gamle Peuerbach, som siden 1448 hade undervist ved tre italienske universiteter, overtok Johannes av Gmundens lærestol i 1453.
Johannes av Gmunden regnes ved siden av Heinrich von Langenstein som en skoleretning i Wien av betydelige astronomer, matematikere og kartografer.
Som domherre ved Stephansdom ble Johannes bisatt i denne kirke.
Hans astronomiske, matematiske og astrologiske manuskripter overlot han til universitetet i Wien.
Asteroiden (15955) Johannesgmunden er oppkalt etter ham. I anledning hans 600. fødselsdag utgav den østerrikske post et minnefrimerke i 1984.
Pyro-Cumulonimbus

En Pyro-Cumulonimbus (Pyro-Cb) er en Cumulonimbus (bygesky) som kan dannes over en stor brann, særlig en ildstorm – eller en aktiv vulkan eller ved atomsprengninger. Mekanismen er den samme som ved dannelse av vanlige bygeskyer, og en Pyro-Cb er en videreutvikling av en Pyrocumulus. Som alle Cumulonimbus når toppen opp i et skikt av atmosfæren som holder mange kuldegrader.
Temperaturforskjellene er større enn i vanlige bygeskyer fordi brannen eller vulkanen gjør bakkeluften mye varmere enn ved vanlig soloppvarming. Ved en forbrenning dannes dessuten CO₂, branngasser og røyk- og askepartikler. En Pyro-Cb har form som en vanlig Cumulonimbus, men kjennes vanligvis ved at den virker skitten på undersiden og i lavere lag pga. aske- og røykpartikler. Slike skyer holder seg vanligvis i troposfæren (atmosfærens nederste «etasje»), men ved kraftige vulkanutbrudd eller særlig intense ildstormer kan konveksjonen bli så sterk at en Pyro-Cb når opp i stratosfæren.
Victoria (1935)

Om filmen

Denne filmversjonen holder seg strengt til romanen og forteller det hele fra møllersønnen Johannes' synspunkt, ulikt Bo Widerbergs og spesielt Torun Lians versjoner. De gir mer rom for Victorias opplevelser. 
Filmen ble innspilt i Baroniet Rosendal, i Jondalen, i Gamle Bergen samt andre steder på Vestlandet.
Høstkveldvikler

Utseende

En nokså stor (vingespenn 18-24 millimeter), brunlig vikler. Forvingen er nesten ensfarget rødbrun til gulbrun, bare litt spraglete. Bakvingen er blekt brunlig.

Levevis

Larvene lever på svartor (Alnus glutinosa), de de først bretter og så ruller sammen et blad. De voksne viklerne flyr fra august til oktober.

Utbredelse

Arten er utbredt i Europa fra Sicilia nord til det sørlige Finland. Den mangler på Den iberiske halvøya, i de sørøstlige delene og i det nordligste Europa. I Norge er den utbredt langs kysten av Sør- og Østlandet vest til Vest-Agder.
Vevermaur

Utseende

Vevermaurene har arbeidere av to størrelser. Iblant kan man se de større bære de mindre langt av gårde for at de skal utføre arbeid på fjernere steder.

Levevis

Små arbeidere tar seg av egg og larver. De større arbeiderne utfører andre oppgaver. Vevermaurene bygger bol som de syr eller setter sammen av blader på en komplisert måte.
Det mest bemerkelsesverdige trekket ved disse maurene er deres måte å bruke trådene de største larvene spinner til å binde sammen blader til bolet. De er ikke de eneste maurene som gjør bruk av trådene til larvene, men de gjør det i større grad enn andre maur. 
I over tusen år har man i Kina samlet inn bol fulle av vevermaur og hengt dem opp i dyrkede planter for at maurene skal ta skadeinsekter, og larvene er også ettertraktet som mat for mennesker.
Slaget ved Hochkirch

Partene

På den ene siden var en prøyssisk armé på 31 000 mann under Fredrik II av Preussen.
På den andre var en østerriksk armé på 80 000 mann under feltmarskalk Daun.
Kyrkjebø

Den tidligere kommunen Kyrkjebø

Kyrkjebø var tidligere en selvstendig kommune i Sogn og Fjordane fylke, opprinnelig del av Lavik formannskapsdistrikt.
I 1858 ble Kyrkjebø (Klævold) skilt ut som egen kommune med 1645 innbyggere.
1. januar 1875 ble en del av Kyrkjebø med 90 innbyggere overført til Lavik og Brekke kommune.
1. januar 1964 ble Kyrkjebø kommune med 4742 innbyggere slått sammen med Lavik kommune og en mindre del av Vik til den nye Høyanger kommune.
Bucharis

Utseende

Bucharis er ganske små (ca. 1,5 - 2 millimeter), brede, blanke bladbiller, brunrøde til svarte. De er korte og brede. Antennene er ganske tynne og nokså korte. Pronotum er avrundet. Hodet er ikke synlig ovenfra. Dekkvingene har fine punktrader.

Levevis

Både larvene og de voksne (imago) billene lever av å spise blad på næringsplanten og er særlig aktive i varme og solskinn.

Utbredelse

Slekten er utbredt i Sørøst-Asia (i alle fall Borneo) og i Australia.
Universiade i friidrett 2003

Friidrettsøvelsene under Sommeruniversiaden 2003 ble holdt på Daegu World Cup Stadium i Daegu, Sør-Korea mellom 15. og 20. august 2003.
Devico

Historie

Devico ble startet i 1988 etter at Viktor Tokle hadde utviklet et system for retningsstyrt kjerneboring mens han jobbet for SINTEF. Firmaet har også utviklet instrumenter for avviksmåling av borehull. Elektroniske «multishot»-instrumenter ble lansert i 2001. Tre år senere lanserte Devico et ikke-magnetisk «multishot»-instrument basert på for måling i magnetisk berggrunn. Produktene er solgt og brukt i mer enn 50 land. 
Selskapet lanserer i disse dager en helt ny generasjon trådløse mult ishot og kjerneorientering instumenter.
Friidrett under Samveldelekene 2018 – 10 000 meter kvinner

10.000 meter for kvinner var en del av friidrett under Samveldelekene 2018, og ble arrangert på Carrara Stadium 9. april 2018.

Resultater

Men 19 deltakere ble kun finale arrangert.
Down (band)

Down er et amerikansk sludge metal, doom metal-band som består av medlemmer fra mange kjente band, inkludert Pantera, Corrosion of Conformity, Superjoint Ritual, Crowbar og EyeHateGod.
Etter deres første utgivelse, NOLA, la bandet ut på en kort turne med 13 konserter før de tok en pause fra bandet for å fokusere på sine større band. Likevel solgte bandet nesten en halv million album. Det samme skjedde med deres andre album. Bandet ble samlet for å spille inn Down II: A Bustle in Your Hedgerow, etterfulgt av en turné før de tok en ny pause.
I mai og juni 2006 dro Down ut på sin første Europa-turné, og 5. juni 2006 besøkte de Norge og Rockefeller for aller første gang. 25. september 2007 kom bandets tredje studioalbum, Down III.